Barbara Tuchman

**Barbara Wertheim Tuchman** (Engelse uitspraak: ; 30 Januarie 1912 – 6 Februarie 1989) was 'n Amerikaanse geskiedkundige en outeur. Sy het die Pulitzerprys twee keer gewen, naamlik vir haar meesterstuk, *The Guns of August* (1962), welke 'n topverkoper boek oor die voorspel tot, en die verloop van die eerste maand van die Eerste Wêreldoorlog is, en *Stilwell and the American Experience in China, 1911-45* (1971), te wete 'n biografie oor Generaal *Joseph Stilwell*.

Tuchman het gefokus op die skryf van populêre geskiedenis.

## Vroeë jare
Wertheim was op 30 Januarie 1912 gebore as die dogter van die bankier Maurice Wertheim en sy eerste vrou Alma Morgenthau. Haar vader was 'n vermoënde en prestigeryke man, en die eienaar van die *The Nation* tydskrif,  president van die *Amerikaanse Joodse Kongres*, prominente kunsversamelaar, en 'n stigter van die *Teater Gulde*. Haar moeder was die dogter van Henry Morgenthau Sr., Woodrow Wilson se ambassadeur tot die Ottomaanse Ryk. Aangesien sy 'n kleinkind van Henry Morgenthau is verwys sy hier na haarself, wat later bevestig is in haar boek *Practicing History*, waarin sy die verhaal vertel van haar vader Maurice Wertheim, wat op 29 Augustus 1914 van Konstantinopel na Jerusalem gereis het om fondse aan die Joodse gemeenskap aldaar af te lewer. Derhalwe was Tuchman op die ouderdom van twee jaar teenwoordig gedurende die najaag van die *Goeben* en *Breslau*, wat sy agt-en-veertig jaar later sou dokumenteer.

Wertheim is op 'n vroeë stadium beïnvloed deur die boeke van Lucy Fitch Perkins en G.A. Henty, sowel as die geskiedkundige romans van Alexandre Dumas. Sy het in 1933 haar Baccalaureusgraad (Kuns) aan Radcliffe Kollege verwerf, nadat sy geskiedenis en letterkunde studeer het. Die gevolg hiervan was haar eerste boek getiteld *The Lost British Policy: Britain and Spain Since 1700,* wat in 1938 gepubliseer is.

In 1940 is Wertheim getroud met Lester R. Tuchman (sy het sy van aangeneem), 'n internis, mediese navorser en professor van kliniese medisyne aan die Icahn Skool van Medisyne by Berg Sinai in Manhattan. Hulle het drie kinders gehad, insluitend Jessica Mathews, wat president geword het van die Carnegie Begiftigingsfonds vir Internasionale Vrede.

Tydens die Tweede Wêreldoorlog het Tuchman in die Kantoor van Oorlogsinligting gewerk. Tuchman se besondere vermoëns is in 1963 beloon toe sy die Pulitzerprys vir haar boek *The Guns of August* ontvang het, welke handel oor die politiekery wat gelei het tot die uitbreek van die Eerste Wereldoorlog in die somer van 1914.

In 1971 het Tuchman die Sint Louis Literêre-prys van Saint Louis-universiteit se Biblioteek-assosiasie gewen.

Tuchman het in 1972 'n tweede Pulitzerprys gewen vir haar biografie oor Joseph Stilwell getiteld *Stilwell and the American Experience in China*.

In 1978 is Tuchman verkies as 'n genoot van die Amerikaanse Akademie van Kuns en Wetenskappe. Sy het in 1979 die eerste vroulike president van die Amerikaanse Akademie van Kuns en Wetenskappe geword. Sy het ook in 1980 die VSA se Nasionale Boektoekenning gewen  vir die eerste sagteband uitgawe van *A Distant Mirror*. Die Nasionale Begiftigingsfonds vir die Geesteswetenskappe (NEH) het in 1980 vir Tuchman as spreker gekies vir die Jefferson-lesing; die federale regering se hoogste eerbewys vir prestasie in die geesteswetenskappe. Tuchman se lesing was getiteld "Mankind's Better Moments".

Tuchman was 'n trustee van Radcliffe Kollege en 'n lektor aan Harvard, die Universiteit van Kalifornië, en die Oorlogs Vlootkollege. Alhoewel sy nooit 'n formele graad in geskiedenis ontvang het nie het Tuchman 'n aantal eregrade van die voorste Amerikaanse universiteite ontvang soos  o.a. Yale-universiteit, Harvard-universiteit, New York-universiteit, Columbia-universiteit, Boston-universiteit en Smith College.

Die Afdeling van historiese internasionale verhoudinge van die Assosiasie van internasionale studies het ook 'n prys na Tuchman vernoem, die Barbara W. Tuchman-prys vir die beste werk in historiese internasionale verhoudinge deur 'n voorgraadse student.

## Bibliografie
### Boeke
* *The Lost British Policy: Britain and Spain Since 1700.* Londen: United Editorial, 1938. 
* *Bible and Sword: England and Palestine from the Bronze Age to Balfour.* New York: New York University Press, 1956. 
* *The Zimmermann Telegram*, New York: Viking Press, 1958. 
* *The Guns of August.* New York: Macmillan, 1962. 
* *The Proud Tower: A Portrait of the World Before the War, 1890–1914* New York: Macmillan, 1966. 
* *Stilwell and the American Experience in China, 1911-45* (1971) 
* *Notes from China.* New York: Collier, 1972. 
* *A Distant Mirror: The Calamitous Fourteenth Century* New York: Alfred A. Knopf, 1978. 
* *Practicing History: Selected Essays.* New York: Alfred A. Knopf, 1981. 
* *The March of Folly: From Troy to Vietnam* New York: Knopf/Random House, 1984. 
* *The First Salute: A View of the American Revolution.* New York: Knopf/Random House, 1988. 

### Ander werke
*''America's Security in the 1980s.* Londen: International Institute for Strategic Studies, 1982.
**The Book: A Lecture Sponsored by the Center for the Book in the Library of Congress and the Authors’ League of America, Presented at the Library of Congress, October 17, 1979.'' Washington, DC: Library of Congress, 1980.

## Notas 
## Verwysings
## Eksterne skakels
*TV interview with Bill Moyers September 30, 1988
*Author's entry on *The MacDowell Colony*
*Biography on *The Jewish Virtual Library*
*Bibliographical list on GoogleBooks
*Entry on ''Distinguished Women 
*Historical International Relations Section
*Barbara W. Tuchman Prize for Best Paper in Historical International Relations by a Graduate Student